Rikunarita-ORG/Wikinium huggingface dataset:
# Nikola Šainović

|  |
| --- |
| Nikola Šainović |
| Biografija |
| Datum rođenja
 | 7. decembar 1948.
 |
| Mesto rođenja
 | Bor (FNRJ)
 |
| Politička partija
 | Socijalistička partija Srbije
 |
| Mandat(i) |
| 3. predsednik Vlade Republike Srbije
 |
| 10. februar 1993. — 18. mart 1994.
 |
| Izbori
 | 1993.
 |
| Prethodnik
 | Radoman Božović
 |
| Naslednik
 | Mirko Marjanović
 |
| uredi  |

**Nikola Šainović** (Bor, 7. decembar 1948) je bivši premijer Srbije i potpredsednik vlade Jugoslavije.

Haški tribunal je februara 2009. godine osudio Šainovića na 22 godine zatvora, na osnovu optužnice koja ga je teretila za ratne zločine na Kosovo i Metohiji tokom 1999.

## Biografija

Šainović je diplomirao hemiju na Univerziteu u Ljubljani. Političku karijeru je nakon povratka u rodno mesto počeo u Savezu komunista Jugoslavije, a nakon raspada stranke postao je član Socijalističke partije Srbije. Za zamenika premijera Srbije imenovan je 1991.

Februara 1993, nakon vanrednih parlamentarnih izbora, izabran je za premijera Srbije. Na toj dužnosti bio je do 1994. Za potpredsednika vlade SR Jugoslavije imenovan je 22. februara 1994.

28. novembra 1995. je izabran za člana glavnog odbora SPS-a i člana izvršnog odbora stranke. 2. marta 1996. je postao potpredsednik SPS-a, a na tom mestu je ostao do 24. aprila 1997.

Slobodan Milošević je poverio Šainoviću da predsedava Komisijom za saradnju sa verifikacionom misijom OEBS-a na Kosovu i Metohiji i bio je jedan od srpskih predstavnika pregovorima u Rambujeu u februaru 1999.

Haški tribunal je podigao zajedničku optužnicu protiv Miloševića, Šainovića, Milana Milutinovića, Dragoljuba Ojdanića i Vlajka Stojiljkovića, maja 1999. godine, koja ih je teretila da su planirali, podsticali, naredili, počinili ili na drugi način pomagali i podržavali hotimičnu i široko rasprostranjenu ili sistematsku kampanju terora i nasilja uperenu protiv albanskog civilnog stanovništva.

Nikola Šainović se predao 2. maja 2003, nakon čega je prebačen u Haški tribunal. Na prvom pojavljivanju 3. maja 2003. se izjasnio da nije kriv ni po jednoj tački optužnice. Na privremenu slobodu do početka suđenja pušten je 15. aprila 2005.

Nikola Šainović je 26. februara 2009. osuđen na zatvorsku kaznu od 22 godine zatvora, računajući vreme njegovog pritvora u Hagu. Kazna mu je u januaru 2014. smanjena na 18 godina, da bi u avgustu 2015. bio pušten na slobodu. Svega desetak dana kasnije, 4. septembra, imenovan je u Glavni odbor SPS.

## Reference

## Vanjske veze

* - Predmet Milutinović i drugi Arhivirano 2007-09-27 na Wayback Machine-u na www.trial-ch.org
* Sažetak presude MKSJ
# SPS

Termin **SPS** ima više značenja.

* Prozolanapiron-II oksidaza, enzim
* Saharoza-fosfat sintaza, enzim
* Prosolanapiron-III cikloizomeraza, enzim
* Super proton sinhrotron, akcelerator čestica u CERN-u
* Socijalistička partija Srbije
# Čiste ruke

**Čiste ruke** (talijanski :"Mani pulite") bio je masovna nacionalna sudska istraga političke korupcije održavana 1990-tih u Italiji. Mani pulite su dovele propasti tzv Prve Republike, što je rezultiralo nestankom mnogih stranaka. Neki političari i industrijski čelnici počinili su samoubojstvo nakon što su njihovi zločini isplivali.Korupcijski sustav koji je otkriven tim istraživanjima obično se naziva Tangentopoli, ili "mitograd". Ova operacija je dovela na vlast Silvija Berlusconija.

Kao datum početka operacije *Čiste ruke* se obično navodi 17. veljače 1992. kada je po nalogu istražnog suca Antonija di Pietra uhapšen Mario Chiesa, jedan od vodećih političara Talijanske socijalističke partije (koja je od 1960-ih bila stalni član vladajuće koalicije) pod sumnjom da je primato mito od milanske kompanije za čišćenje. Vođa partije i bivši premijer Bettino Craxi se 3. ožujka javno odrekao Chiese prozvavši ga "nitkovom" koji nema nikakve veze sa PSI. Kada je Chiesa čuo za to, odlučio je postati svjedok pokajnik i di Pietru detaljno ispričao sve što je znao o korupciji u PSI i drugim strankama vladajuće koalicije. U travnju se istraga proširila na mnoge druge lokalne političare, od kojih su mnogi slijedili Chiesin primjer i teško optuživali svoje šefove. Istraga će na kraju doći i do samog Craxija, koji je 1994. pobjegao u Tunis, kao i dotle neprikosnovene Demokršćanske stranke koja je vladala Italijom od drugog svjetskog rata.

Iako je korupcija u Italiji veliki dijelom bila javna tajna, spektakularne i masovne akcije i razotkrivanje njenih razmjera je predstavljalo šok za javnost i glasače koja se sve više počela okretati od tada etabliranih političkih stranaka. Njihovo nezadovoljstvo je 1994. je najviše iskoristio Berlusconi koji je sa novoosnovanom strankom Forza Italia pobijedio na parlamentarnim izborima. Do kraja iste godine su demokršćani i socijalisti prestali postojati.

## Vanjske veze

* (`it`) Tangentopoli e il crollo dei partiti
* (`it`) Mani Pulite
* (`it`) [1]
# Visoki povjerenik Ujedinjenih nacija za izbeglice

UNHCR deli pomoć u Keniji.
**Visoki komesarijat Ujedinjenih nacija za izbeglice** (engleski: *United Nations High Commissioner for Refugees*, skraćeno **UNHCR**) je agencija Ujedinjenih naroda za zaštitu i pomoć izbeglicama na čelu koje je Visoki poverenik.

Komesarijat za izbeglice Ujedinjenih nacija je osnovan 1950. u Ženevi od strane Generalne skupštine Ujedinjenih nacija, sa mandatom da predvodi i koordinira međunarodnu zaštitu izbeglica i razrešava izbegličke krize širom sveta. Primarni cilj je zaštita prava izbeglica i njihova dobrobit, što se postiže obezbeđivanjem prava na izbeglički status, dobrovoljni povratak, lokalnu integraciju ili trajno naseljenje u nekoj trećoj zemlji. Svoje aktivnosti sprovodi u saradnji sa vladama zemalja članica širom sveta.

UNHCR je danas jedna od ključnih svetskih humanitarnih agencija. Njeno osoblje broji više od 5.000 onih koji pružaju pomoć broju od 19,8 miliona ljudi u više od 120 zemalja. Tokom više od pola veka svoga rada, ova agencija je pomogla najmanje 50 miliona ljudi, što joj je donelo dve Nobelove nagrade za mir – 1954. i 1981. godine.

## Reference

## Vanjske veze

* UNHCR
* UNHCR Srbija
# Arizona Dream

| Arizona Dream |
| --- |
| Režija | Emir Kusturica |
| Producent | Claudie Ossard Yves Marmion |
| Scenario | David Atkins (scenario) Emir Kusturica |
| Uloge | Johnny Depp Jerry Lewis Faye Dunaway Vincent Gallo Lili Taylor |
| Muzika | Goran Bregović Iggy Pop |
| Fotografija | Vilko Filač |
| Montaža | Andrija Zafranović |
| Distribucija | Warner Bros. |
| Premijera | 6. januara 1993 (1993-01-06) (Francuska) 9. septembra 1994 (1994-09-09) (SAD) |
| Trajanje | 142 min. |
| Zemlja |  Sjedinjene Države |
| Jezik | engleski |
| Bruto prihod | 112.547 $ (samo u SAD) |

Arizona Dream je američki igrani film snimljen 1993. godine u režiji Emira Kusturice.

## Priča

Eskimski lovac vozi svoj dom na sankama sa svježe uhvaćenom ribom. Ta riba prožima cijeli film, u stvarnom i imaginarnom obliku. U međuvremenu, Axel sreće ribu u Njujorku kao prirodnjakov saradnik. On je srećan, ali stiže čovjek sa porukom da ga dovede u Arizonu na vjenčanje svog ujaka. Trik je da uvedu Axela u porodični posao. U Arizoni, Axel sreće dvije čudne žene: živahne, željne, i oboljele od neuroza i porodičnih rasprava. On se upušta u romansu sa jednom, dok druga, bogata ali depresivna, svira harmoniku za grupu kornjača ljubimaca

## Nagrade

Film je nagrađen Srebrnim medvjedom i Posebnom nagradom žirija na Filmskom festivalu u Berlinu 1993. godine.

## Izvori

## Vanjske veze

* *Arizona Dream* na sajtu IMDb
# .hr

**.hr** najviši Internet domen državnih kodova za Hrvatsku. Administrira ga CARNet - hrvatska akademska mreža.

## Vanjske veze

* IANA informacije o .hr domenu Arhivirano 2008-09-07 na Wayback Machine-u

|  |
| --- |
| **Najviši Internet domeni državnih kodova** |
| **Aktivni:**  .ac  .ad  .ae  .af  .ag  .ai  .al  .am  .an  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .me  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pn  .pr  .ps  .pt  .pw  .py  .qa  .re  .ro  .rs  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .za  .zm  .zw
 |
| **Rezervisani/nedodeljeni:** .ax  .cs  .eh  .kp       **Dodeljeni/neiskorišćeni:** .bv  .gb  .sj  .so  .um **Započeti/u tranziciji:**  .eu  .tl  .tp       **Obrisani/zastareli:** .bu  .cs  .dd  .yu  .zr
 |
# CARNet

**CARNet** je ustanova čiji je potpuni naziv **Hrvatska akademska i istraživačka mreža**. Naziv CARNet je kratica nastala od engleske varijante imena, koje glasi **Croatian Academic and Research Network**, po ugledu na slične ustanove u Europi.

## Povijest CARNeta

CARNet je svoje djelovanje započeo u rujnu 1991. godine kao projekt nastao pod pokroviteljstvom tadašnjeg Ministarstva znanosti i tehnologije, današnjeg Ministarstva znanosti, obrazovanja i športa. Uspostavljen je kao ustanova 17. listopada 1995. te od tada djeluje na području implementacije i promocije informacijskih i komunikacijskih tehnologija.

## Aktivnosti CARNeta

Glavna aktivnost CARNeta je uspostava napredne računalno-komunikacijske infrastrukture pod nazivom CARNet mreža koja ima za cilj povezivanje svih ustanova i pojedinačnih korisnika iz područja znanosti, obrazovanja i športa na CARNet mrežu te time i na globalnu mrežu Internet. Osim toga, CARNet kroz niz drugih aktivnosti i projekata upravlja vršnim domenskim prostorom u Hrvatskoj (.hr domenski prostor), nudi svojim korisnicima niz informacijskih servisa, vrši različite vrste informatičkog obrazovanja te sa svojim partnerima sudjeluje u velikom broju različitih projekata.

CARNet je također i ISP (pružatelj Internet usluga) za akademsku zajednicu (profesori, studenti, itd.), ali i za obrazovni sustav Republike Hrvatske (učitelji, nastavnici, školsko osoblje i učenici). CARNet održava sve potrebne servise i usluge kao što to i svaki drugi ISP radi, npr. poslužitelj Internet grupa (News server - NNTP), IRC poslužitelj, FTP poslužitelj, poslužitelj poštanskih liste. Također sudjeluje u izgradnji autentikacijskog i autorizacijskog sustava za obrazovnu zajednicu Republike Hrvatske kroz AAI@EduHr projekt, koji radi na principu distribuiranih LDAP imenika, PGP ključeva, i sl..

## Vanjske veze

Službene stranice ustanove CARNet
# Waco, Texas

*Za ostale upotrebe, pogledajte Waco (razvrstavanje).*

| Waco
 |
| --- |
| Osnovni podaci
 |
| Država
 |  Sjedinjene Američke Države
 |
| Savezna država
 |  Texas
 |
| Stanovništvo
 |
| Stanovništvo (2010.) | 124.805
 |
| Geografija
 |
| Koordinate
 | ﻿ / ﻿ |
| WacoWaco (Sjedinjenih Država)
 |

**Waco** je grad u američkoj saveznoj državi Teksas. Po popisu stanovništva iz 2010. u njemu je živelo 124.805 stanovnika.

## Demografija

|  |  |  |
| --- | --- | --- |
| **Grupa** | **2000.** | **2010.** |
| Belci
 | 58.096 (51.1%)
 | 57.217 (45.8%)
 |
| Crnci
 | 25.754 (22.6%)
 | 26.856 (21.5%)
 |
| Azijati
 | 1.567 (1.4%)
 | 2.206 (1.8%)
 |
| Hispanoamerikanci
 | 26.885 (23.6%)
 | 36.947 (29.6%)
 |
| Ukupno
 | 113.726
 | 124.805
 |

## Reference

## Literatura

* Morris, Richard B. (1996). *Encyclopedia of American History* (Seventh izd.). Collins Reference. ISBN 0062700553.
* Peter C. Mancall, Gary B. Nash, Allan M. Winkler, Charlene Mires, John W. Jeffries, ur. (2009). *Encyclopedia of American History*. Facts on File. ISBN 0816071365.
* Stanley I. Kutler (2002). *Dictionary of American History* (Third izd.). Charles Scribners & Sons. ISBN 0684805332.
* Paul S. Boyer (2001). *The Oxford Companion to United States History*. Oxford University Press. ISBN 0195082095.
* Michael Kazin, Rebecca Edwards, Adam Rothman, ur. (2011). *The Concise Princeton Encyclopedia of American Political History*. Princeton University Press. ISBN 0691152071.
* Kane, Joseph and Aiken, Charles (2004). *The American Counties: Origins of County Names, Dates of Creation, and Population Data, 1950-2000*. Scarecrow Press. ISBN 0-8108-5036-2.

## Vanjske veze
# Eurosport 1

**Eurosport**
|  |
| Tip | Televizijska, radio i internet |
| Država | Evropa Indonezija Australija Hongkong Singapur Filipini Malezija |
| Dostupnost | međunarodna |
| Početak emitovanja | 5. februara 1989. |
| Vebsajt | eurosport.com |
|  |

**Eurosport 1** je najveći evropski sportski satelitski kanal, dostupan u 59 zemalja, na 20 različitih jezika. Pokrenut je 1989. Do 2015. bio je u delimičnom vlasništvu kompanije „TF1 grup“ (engleski: *TF1 Group*).
Između ostalog, „Eurosport“ prenosi događaje sa sljedećih takmičenja: reli Dakar, reli Monte Karlo, Tur de Frans, tenis, zimske sportove te skejting i surfing. Često se emituje na lokalnom jeziku, u zemljama širom Evrope. Osim osnovnog kanala, postoji još i „Eurosport 2“, „Eurosport njuz“ (novosti) i „Eurosport HD“.

## Eurosport 2

Kao drugi program, pokrenut je 10. januara 2008. Trenutno se emituje u 35 zemalja, na 10 jezika. Zamišljen je kao „sportski kanal nove generacije“. Posvećen je grupnim i alternativnim sportovima, kao što su košarka, fudbal lakros liga, itd.

## Eurosport njuz

Ovaj program pokrenut je 1. septembra 2000. kao kanal sportskih vijesti. Emituje rezultate uživo, najvažnije događaje, vanredne vijesti i komentare.

## Eurosport HD

Eurosport HD je pokrenut 25. maja 2008. Emituje sadržaj osnovnog programa, ali u HDTV rezoluciji.

## Vanjske veze

* Zvanična strana
# Cerska

| Cerska
 |
| --- |
| Osnovni podaci
 |
| Država
 |  Bosna i Hercegovina
 |
| Entitet
 | Republika Srpska
 |
| Opština/Općina
 | Vlasenica
 |
| Stanovništvo
 |
| Stanovništvo ((1991)) | 1.409
 |
| Geografija
 |
| Koordinate
 | ﻿ / ﻿ |
| CerskaCerska (Bosne i Hercegovine)
 |

**Cerska** je naseljeno mjesto u Bosni i Hercegovini u opštini Vlasenica koja pripada entitetu Republika Srpska. Na popisu stanovništva 1991. u njemu je živjelo 1.409 stanovnika.

## Geografija

## Historija

## Stanovništvo

|  |  |
| --- | --- |
| **Nacionalnost** | **1991.** |
| Srbi
 | 12
 |
| Muslimani
 | 1.389
 |
| Hrvati
 | 0
 |
| Jugosloveni
 | 6
 |
| ostali
 | 2
 |
| Ukupno
 | 1.409
 |

## Privreda

## Reference

## Vanjske veze
# Bratunac

| Bratunac
 |
| --- |
|  |
|  Grb
 |
| Osnovni podaci
 |
| Država
 |  Bosna i Hercegovina
 |
| Stanovništvo
 |
| Stanovništvo ((1991)) | 33619
 |
| Geografija
 |
| Koordinate
 | ﻿ / ﻿ |
| BratunacBratunac (Bosne i Hercegovine)
 |

Općina **Bratunac** smještena je u sjeveroistočnoj Bosni i Hercegovini i administrativno pripada Republici Srpskoj. Unutar granica BiH općina se graniči s općinama Zvornik, Srebrenica i Vlasenica, a rijekom Drinom u dužini od 68 km graniči se sa Srbijom. U općini postoji 27 mjesnih zajednica s ukupno 21.619 stanovnika, površine 293 km².

## Historija

Bratunac se prvi put spominje 1381. kao mjesto kroz koje je prolazio put iz Bosne u Srbiju. Sastojao se od 5 kuća u kojima je živjelo oko 30 stanovnika. Ekonomski razvoj područja počinje s organizovanom proizvodnjom i otkupom duhana 1886. godine. Most na rijeci Drini izgrađen je 1926. godine. Tako su poboljšani komunikacijski uslovi koji su pomogli u razvoju područja. Bratunac je samostalna općina postao 1927. i tada je uvršten u spisak mjesta koja je trebalo proglasiti varošicom.

## Naselja

Uz grad Bratunac, istoimenu opštinu čine sljedeća naselja:

* Abdulići
* Banjevići
* Biljača
* Bjelovac
* Blječeva
* Boljevići
* Brana Bačići
* Brezak
* Dubravice
* Fakovići
* Glogova
* Hranča
* Hrnčići
* Jagodnja
* Jaketići
* Jelah
* Ježeštica
* Joševa
* Konjevići
* Krasanovići
* Kravica
* Lipenovići
* Loznica
* Magašići
* Mandići
* Mehići
* Mihaljevići
* Mlakva
* Mlečva
* Moštanice
* Mratinci
* Oćenovići
* Opravdići
* Osamsko
* Pirići
* Pobrđe
* Pobuđe
* Podčauš
* Polom
* Rakovac
* Repovac
* Sikirić
* Slapašnica
* Stanatovići
* Suha
* Šiljkovići
* Tegare
* Urkovići
* Veljaci
* Vitkovići
* Voljavica
* Vraneševići
* Zagoni
* Zalužje
* Zapolje
* Žlijebac

## Demografija

Prije rata u Bosni i Hercegovini, prema popisu iz 1991. nacionalni sastav stanovništva opštine Bratunac bio je: 64,06% Bošnjaci, 34,13% Srbi, 1,03% ostali. Nakon rata, prema popisu iz 2011. nacionalnu većinu čine Srbi sa 60,72%, dok je 38,36% Bošnjaka.

## Sport

U Bratuncu postoje FK Bratstvo i KK Bratunac. Oba kluba članovi su druge lige Republike Srpske.

## Vanjske veze

* Opština Bratunac
# Warrington

| Warrington
 |
| --- |
| Centar gradaCentar grada |
|  |
| Koordinate: ﻿ / ﻿ |
| **država** |  UK
 |
| **Regija** | Sjeverozapadna Engleska
 |
| **Ceremonijalna grofovija** | Cheshire
 |
| **unitarna jedinica** | Warrington
 |
|  |
| **Površina**  |
|  - **Urbano područje** | 44.888 km²
 |
|  - **Područje utjecaja** | 180.654 km²
 |
|  |
| **Stanovništvo** (2015.)
 |
|  - **Urbano područje** | 170,148
 |
|  - **Urbana gustoća** | 3,790.5 stan. / km²
 |
|  - **Područje utjecaja** | 207,695
 |
|  - **Gustoća područja utjecaja** | 1,149.7 stan. / km²
 |
|  |
| **Vremenska zona** | UTC+0 (UTC+1)
 |
| **Poštanski broj** | WA (1, 2, 3, 4, 5, 13)
 |
| **Pozivni broj** | 01925
 |
| Karta
 |
| Warringtonclass=notpageimage| Warrington na karti Engleske |

**Warrington** (izgovor: [Vorington]) je grad od 170,148, i unitarna jedinica od 207,695 stanovnika na sjeverozapadu Engleske.

## Geografija

Warrington leži u Grofoviji Cheshire (u kojoj je najveći grad) na rijeci Mersey i kanalu Liverpool - Manchester, udaljen 32 km istočno od Liverpoola i isto toliko (samo zapadno) od Manchestera.

## Historija

Warrington je osnovan prije Rimskog osvajanja Britanije na gazu preko Merseya.
Od lokalnog barona je 1255. dobio poveljom pravo da organizira sajmove, kad je imao 700 stanovnika.
Za srednjeg vijeka izrastao je u trgovište sa manufakturama koje su proizvodile alate i vunene tkanine.

Za vrijeme Drugog svjetskog rata u Burtonwoodu, nedaleko od grada, nalazila se najveća avio baza
Američke ratne avijacije u Evropi.
Danas je industrijski grad brojnih pilana, pivovara, štamparija i tvornica odjeće i proizvoda od kože i metala.

Warrington je srce sistema autoputeva (M6, M62, M56) regije Liverpool - Manchester. Zbog tog su u njemu podignuti brojni logistički centri, skladišta i istraživački centri

Warrington je 1847. dobio status borougha, a 1998. proglašen je unitarnom jedinicom.

U okolici (selo Daresbury) rođen je Charles Lutwidge Dodgson, poznatiji kao Lewis Carroll, autor Alisa u zemlji čudesa.

## Pobratimski gradovi

* Hilden, Njemačka
* Náchod, Češka

## Reference

## Vanjske veze

* Warrington Borough Council (`en`)
# Nikica Valentić

| Nikica Valentić
 |
| --- |
|  |
|

---

5. predsjednik Vlade Republike Hrvatske
 |
| Mandat 3. travnja 1993. – 7. studenog 1995.
 |
| Prethodnik
 | Hrvoje Šarinić
 |
| Nasljednik
 | Zlatko Mateša
 |
| Predsjednik
 | Franjo Tuđman
 |
|

---

 |
| Rođenje
 | 24. studenog 1950. Gospić
 |
| Smrt
 | 3. svibnja 2023. Zagreb
 |
| Politička stranka
 | Hrvatska demokratska zajednica
 |

**Nikica Valentić** (Gospić, 24. studenog 1950. - Zagreb, 3. svibnja 2023.) bio je hrvatski političar i pravnik.

## Biografija

Na Pravnom fakultetu Sveučilišta u Zagrebu diplomirao je 1974. Direktor je stambenih zadruga Stanograd i Stanoinvest od 1978. do 1983, koje su godišnje gradile po 1000 stanova. Odvjetničkim poslom se bavi od 1983. do 1990. Specijalist je za investicijske ugovore, statusno trgovačko pravo, poreze i poslove s nekretninama. Od 1990. godine, pa sve do preuzimanja premijerskih dužnosti, bio je generalni direktor INA - Industrija nafte d.d. (najvećeg hrvatskog proizvođača naftnih derivata).

Postaje član HDZ-a i zastupnik u Saboru od 1992. do 1993. Po Tuđmanovoj želji, naslijedio je Hrvoja Šarinića na mjestu predsjednika Vlade. Tada je bio i dopresjednik HDZ-a Od 3. travnja 1993. do 7. studenog 1995. obnašao je dužnost hrvatskog premijera. Za Valentićeva mandata Hrvatska je zaustavila inflaciju, stabilizirala tečaj domaće valute te potom dana 30. svibnja 1994. godine uvela novu valutu, kunu.

Zastupnik je u Saboru od 1995. do 2000. Privatni poduzetnik od 1996., trenutačno se bavi građevinom kao vlasnik tvrtke Niva inženjering. Neki mediji ga nazivaju najuspješnijim hrvatskim premijerom. Umro je u Zagrebu 3. svibnja 2023. godine.
# Ahmići

| Ahmići
 |
| --- |
|  |
| Osnovni podaci
 |
| Država
 |  Bosna i Hercegovina
 |
| Entitet
 | Federacija Bosne i Hercegovine
 |
| Opština/Općina
 | Vitez
 |
| Stanovništvo
 |
| Stanovništvo ((1991)) | 466
 |
| Geografija
 |
| Koordinate
 | ﻿ / ﻿ |
| AhmićiAhmići (Bosne i Hercegovine)
 |

**Ahmići** su naseljeno mjesto na području opštine Vitez u Bosni i Hercegovini u entitetu Federacija Bosne i Hercegovine. Po posljednjem službenom popisu stanovništva iz 1991. godine, naseljeno mjesto Ahmići imalo je 466 stanovnika.

## Stanovništvo

|  |
| --- |
| **Ahmići** |
| **godina popisa** | **1991.** | **1981.** | **1971.** |
| Muslimani
 | 356 (76,39%)
 |  |  |
| Hrvati
 | 87 (18,66%)
 |  |  |
| Srbi
 | 0
 |  |  |
| Jugosloveni
 | 2 (0,42%)
 |  |  |
| ostali i nepoznato
 | 21 (4,50%)
 |  |  |
| **ukupno** | **466** | '
 | '
 |

## Izvori

* Knjiga: „Nacionalni sastav stanovništva - Rezultati za Republiku po opštinama i naseljenim mjestima 1991.“, statistički bilten br. 234, Izdanje Državnog zavoda za statistiku Republike Bosne i Hercegovine, Sarajevo.
* internet - izvor, "Popis po mjesnim zajednicama" -  Arhivirano 2013-10-05 na Wayback Machine-u

## Povezano

* Masakr u Ahmićima

## Vanjske veze

* Mape, aerodromi i vremenska situacija lokacija (Fallingrain)
* Gugl satelitska mapa (Maplandia)

Šablon:Opština Vitez
# Turgut Özal

|  |
| --- |
| Turgut Özal |
|
 |
| Mandat(i) |
| 8. predsednik Turske
 |
| 9. novembar 1989. - 17. april 1993.
 |
| Prethodnik
 | Kenan Evren
 |
| Naslednik
 | Sulejman Demirel
 |
| Biografija |
| Politička partija
 | Otadžbinska partija
 |
| Diploma sa
 | Tehnički univerzitet u Istanbulu
 |
| uredi  |

**Turgut Özal** (Malatja, Turska, 13. oktobar 1927 – Ankara, 17. april 1993) je bio premijer (1983-89) i predsednik (1989-93) Turske.

Posle studija elektromehanike, nadgledao je program elektrifikacije Turske tokom 50-ih i 60-ih godina XX veka. Pošto je većinu 70-ih godina proveo kao ekonomista Svetske banke, izabran je za premijera 1983. kao vođa svoje Domovinske partije i ponovo je izabran 1987. godine. Dve godine kasnije, ubedio je parlament da ga učini predsednikom, što je bila tradicionalno nepolitička funkcija, i iskoristio je taj položaj za sticanje važne uloge za Tursku u ratu u Persijskom zalivu (1990-91).

Umro je na dužnosti, nedugo nakon što je predložio da se kurdsko-turski sukob pokuša rešiti političkim putem. Njegova smrt, koja se službeno pripisala srčanom udaru, je, s obzirom da su plan njegovi naslednici odbacili, kao i druge sumnjive smrti njegovih najbližih saradnika, postale predmetom teorija zavere o navodnom puču Duboke države koja se protivila pomirenju sa Kurdima.

## Vanjske veze